عباس كافل زينب يصير
ولكن زينب لعباس كافلته
زينب ام اخوها وبالبراهين
اذا" زينب تصح تصير والدته
الجهال العابهم جانت يركضون
ركض عباس مهرة سيفه طالبته
گبل تنخاه جان ملفلف گماط
گماطه يشگه زينب كون نادبته
تخيل بالطفوف بصولته شلون
مطابگ روج صارو بيد ميمنته
موسى بعصه شگگ روجة الماي
عكس عباس شگ بالماي سالفته
وصل حد النهر ما نگع شفاه
لأن سكينه عطشت تنحرم شفته
ترس بالگصه غيره بگد النجوم
ما رواهه سكنه بس روه بعفته
شگو جربتك من حملت غيض
مو هوه الترسهه الجربه تارسته
عزرائيل يقبض روح الاحياء
جفوفك لو بعدهن هيه قابضته
ما يحتاج اسولف ونطي برهان
ملائكة السمه لعباس عارفته
اكو وادم تكفر بالله مسموح
عد عباس يصرخ لون حلفته
نورك جن گمر وبحرك شموس
الله بگمر وجهك شمس حاضنته
وصف حيدر نعم يرهمله عباس
وفقط عباس يشبه حيدر بكرته
.
.
لامــــــانــه مــــــنقولـ